Formalisering af krav til lokalråd, beboerforeninger m.fl. i forhold til berettigelse 
til lokalrådsmidlerne 
Sagsfremstilling 
11.    Formalisering af krav til lokalråd, beboerforeninger m.fl. i forhold til berettigelse til 
lokalrådsmidlerne  
                                                                                                                        Åbent 
Sagsnr.: 326-2014-93784       J.nr.: 00.22.04            Alberte Vestergaard.: 326-2014-221652 
  
[adresse] 
Landdistriktsudvalget har bedt administrationen om at fremkomme med forslag til formalisering af krav til lokalråd, 
beboerforeninger, landsbylav m.fl., der modtager eller ønsker at modtage tilskud fra lokalrådspuljen og/eller andre 
relevante kommunale puljer. 
  
Kommunen har ikke en formel opdeling af kommunen i lokalområder, sådan vi kender det fra f.eks. Holbæk 
Kommune. Den nuværende opdeling med foreninger i område Nord, Syd og  
Midt er sket i 2008 med udgangspunkt i de enkelte lokalsamfunds eksisterende foreningsdannelser - altså de 
beboerforeninger, landsbylav mv. der fandtes i forvejen eller blev oprettet umiddelbart derefter. 
  
Dette var for at lade initiativet komme nedefra og ud fra de behov som gjorde sig gældende for det pågældende 
område på daværende tidspunkt. 
  
Nu er der gået nogle år, og nye foreninger blomstrer op i de enkelte områder, og der er heraf opstået drøftelser om, 
hvornår man kan kalde sig lokalråd m.v., hvornår man kan siges at repræsentere et lokalområde i et landdistrikt, og 
ligeledes hvornår man er berettiget til tilskud fra lokalrådspuljen m.v. 
  
Administrationen foreslår følgende retningslinjer for nuværende og fremtidige foreninger, der er omfattet af midler fra 
lokalrådspuljen: 
l Foreningen skal dække et område i et landdistrikt, som er områder uden for 
Kalundborg By (defineret ved byskiltene) 
l Foreningen skal dække et større geografisk område, og ikke kun få husstande i en landsby eller område 
(hvilket skal fremgå af vedtægten) 
l Foreningens medlemmer skal betale kontingent til foreningens virke 
l Foreningen skal have vedtægter, der som minimum indeholder beskrivelse af: 
» Formål 
» At foreningen er hjemmehørende i Kalundborg kommune 
» Foreningen skal være åben for alle, der tilslutter sig foreningens formål 
» Valg af bestyrelse, og valg af revisor(er) 
» Dagsorden for afholdelse af generalforsamling 
» Afholdelse af ekstraordinær generalforsamling 
» Regnskabsaflæggelse 
» Tegningsberettigede for foreningen 
» Procedure for vedtægtsændringer 
» Procedure ved opløsning af foreningen, og fordeling af evt. formue (skal gå til  
en lignende forening eller en forening i lokalområdet). 
  
Det foreslås endvidere, at administrationen bemyndiges til at godkende foreninger jf. ovenstående retningslinjer. I 
tvivlstilfælde forelægges sagen for Landdistriktsudvalget. 
  
Forslag til skabelon til vedtægter for lokalråd m.fl. er vedlagt som bilag. Selve forslaget skal betragtes som skabelon 
til hjælp i udformningen af nye vedtægter for lokalråd og beboerforeninger m.fl., og ikke som et krav. Hver forening 
kan frit vælge at udarbejde egne vedtægter så længe ovenstående retningslinjer er overholdt. 
  
BEHANDLING 
Landdistriktsudvalget, Direktion, Økonomiudvalg, Kommunalbestyrelse 
  
INDSTILLING 
Kulturchefen indstiller, at forslaget godkendes og effektueres fra 2015, således at nuværende foreninger kan få 
tilrettet deres nuværende vedtægter. 
  
ØKONOMISKE KONSEKVENSER 
Det er Landdistriktsudvalget der fordeler midler fra den nuværende lokalrådspulje  
(ca. 155.000 kr. i 2014 ) 
  
[adresse] møde den 26. maj 2014: 
Udvalget vedtog, med få ændringer, at sende sagen videre til behandling i Kommunalbestyrelsen med anbefaling af 
[adresse] indstilling. 
  
Administrationens tilføjelse af 6. august 2014: 
Vedlagte bilag med forslag til vedtægter er tilrettet ift. til Landdistriktsudvalget beslutning. 
Direktionens møde den 12. august 2014: 
Direktionen vedtog at anbefale [adresse] indstilling. 
Økonomiudvalgets møde den 20. august 2014: 
Økonomiudvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 27. august 2014: 
Kommunalbestyrelsen vedtog at godkende Økonomiudvalgets indstilling. 
Forslag til vedtægter for lokalråd m.fl. 
326-2014-153242 
